
‘‘ఫ్యామిలీ మనల్ని ప్రేమిస్తారు.. వాళ్లలో పుట్టి పెరిగాం కాబట్టి! ఫ్రెండ్స్ ప్రేమిస్తారు.. కలిసి పెరిగాం కాబట్టి. అయితే ఫ్యాన్స్ మాత్రం అన్ కండీషనల్గా ప్రేమిస్తూనే ఉంటారు. దానికి కారణం చెప్పలేం. వారు చూపించే ప్రేమ వర్ణించలేనిది. అందుకే ఆర్టిస్టులు చాలా అదృష్టవంతులు’’ అని రామ్ అన్నారు. ఆయన కథానాయకుడిగా కిశోర్ తిరుమల దర్శకత్వం వహించిన చిత్రం ‘ఉన్నది ఒకటే జిందగీ’. లావణ్య త్రిపాఠి, అనుపమ పరమేశ్వరన్ కథానాయికలు. స్రవంతి సినిమాటిక్స్ పతాకంపై కృష్ణ చైతన్య నిర్మించారు. శ్రీవిష్ణు, అనీషా అంబ్రోస్ కీలక పాత్రధారులు. దేవిశ్రీప్రసాద్ సంగీతం అందించారు. శుక్రవారం హైదరాబాద్లో ఈ చిత్రం పాటల్ని రామ్ ఆవిష్కరించారు. అనంతరం ఆయన మాట్లాడుతూ ‘‘నా మనసుకి చాలా దగ్గరైన సినిమా ఇది. ఇందులో ఫ్రెండ్ క్యారెక్టర్ చాలా కీలకం. అందులో ఏ ఒక్కటి లేకపోయినా కథ ముందుకు నడవదు. హీరోయిన్లిద్దరికీ మంచి పేరు తీసుకొచ్చే సినిమా ఇది. దేవి నాకెప్పుడూ హిట్ పాటలే ఇస్తాడు’’ అని అన్నారు. దర్శకుడు మాట్లాడుతూ ‘‘రచయిత ఎంత రాస్తే అంత పెర్ఫార్మెన్స్ ఇస్తారు రామ్. సీన్ చెబుతున్నప్పుడే ఆయనలో నటన కనిపించేది. దేవిశ్రీప్రసాద్ పాటలు, నేపథ్య సంగీతం అదరగొట్టారు. అనుపమ, లావణ్య పాత్రలు సినిమాకు కీలకం’’ అని అన్నారు. ‘‘నా రియల్ లైఫ్కు దగ్గరగా ఉండే పాత్ర ఇది’’ అని లావణ్యా త్రిపాఠీ అన్నారు. ‘‘నా జిందగీలో బిగెస్ట్ మెమరీ ఈ సినిమా. మహా అన్న పాత్ర నాలో చాలా మార్పు తీసుకొచ్చింది. ఇందులో డైలాగ్లు వినగానే నా థాట్స్ కిశోర్గారి మాటల్లో వినిపించాయ్ అనిపించింది. అభి క్యారెక్టర్ రామ్ కెరీర్లో మైల్స్టోన్ అవుతుంది’’ అని అనుపమ తెలిపారు. ఈ నెల 27న సినిమాను విడుదల చేస్తున్నామని స్రవంతి రవికిశోర్ తెలిపారు.

‘‘famili manalni premistaaru.. vaallalo putti perigam kabatti! frends premistaaru.. kalisi perigam kabatti. ayithe fances maatram an conditionalga premistune untaaru. daaniki kaaranam cheppalem. vaaru choopinche prema varninchalenidi. anduke aartistulu chala adrushtavantulu’’ ani ram annaru. aayana kathaanaayakudigaa kishor tirumala darsakatvam vahinchina chitram ‘unnadi okate jindagii’. lavanya tripaati, anupama parameshwaran kathaanaayikalu. sravanti cinematics pataakampai krishna chaitanya nirminchaaru. srivishnu, anisha ambros keelaka paatradhaarulu. devisriprasad sangeetam andinchaaru. sukravaaram hyderabadlo ee chitram paatalni ram aavishkarinchaaru. anantaram aayana maatlaadutuu ‘‘naa manasuki chala daggaraina sinima idhi. indulo frend carrector chala keelakam. andulo e okkati lekapoyina katha munduku nadavadu. heeroinliddariki manchi paeru teesukochhe sinima idhi. devi naakeppuduu hit paatale istaadu’’ ani annaru. darsakudu maatlaadutuu ‘‘rachayita entha raste anta performance istaaru ram. sean chebutunnappude aayanalo natana kanipinchedi. devisriprasad paatalu, nepathya sangeetam adaragottaaru. anupama, lavanya paatralu sinimaaku keelakam’’ ani annaru. ‘‘naa riyal laifku daggaragaa unde paatra idhi’’ ani lavanya tripaatii annaru. ‘‘naa jindageelo bigest memary ee sinima. mahaa anna paatra naalo chala maarpu teesukochindi. indulo dailaglu vinagaane naa thats kishorgari maatallo vinipinchay anipinchindi. abhi carrector ram kereerlo milestone avutundi’’ ani anupama telipaaru. ee nela 27na sinimaanu vidudala chestunnamani sravanti ravikisor telipaaru.